钦定古今图书集成/方舆汇编/职方典/第1122卷 > 武昌府古迹考 府县志合载
## 钦定古今图书集成/方舆汇编/职方典/第1122卷 > 武昌府古迹考 府县志合载

本府。〈江夏县附郭。〉

黄鹤楼　在黄鹄矶上，世传仙人王子安乘鹤过此。又云：费文祎登仙，驾黄鹤憩此。一说，辛氏沽酒，有道士数诣辛氏，不计酬。道士临别，取肴核中橘皮，画鹤于壁曰：“客至拍手引之，鹤当飞舞以侑觞。” 辛遂致富。一日，道士复至，取所佩铁篴吹数弄，须臾，白云自空飞来，鹤亦飞下，道士飘然乘鹤去。辛氏即其地建楼。唐阎伯作《郢记》，以文祎事为信。或又引梁任昉谓“驾鹤者乃荀瓌，字叔玮，非文祎也。” 宋张栻亦辩其非。唐崔灏有诗，千古词人往多题咏，皆不及焉。明嘉靖末火。隆庆五年，都御史刘悫建，汪道昆为之记。崇祯癸未，兵燹至。

皇清顺治中，御史上官𫟷重建。康熙三年，火。巡抚刘

兆麟复建，总督张长庚《记》之。

“白云楼　” 在黄鹄山顶，宋元祐知州方泽建；“南楼　” 在黄鹄山巅，宋元祐知州方泽建，非武。

“昌” ，庾亮之南楼也。

雄楚楼　依城在旧抚院后山。明万历初，都御史赵贤建。癸未兵燹。康熙十五年，布政司徐惺重建。

望江楼　在汉阳门城上，即烟波楼故址。明知府汪大本建，状元黎淳《记》。

楚观楼　在布政司前，唐牛僧孺奇章阁故处。宋知州陈邦光建戏彩堂其上。后汪叔詹更名“奇章阁。” 明弘治中，重修谯楼，大学士李东阳有记。今废。

焦度楼　在东南子城上。度有武勇，宋明帝时为武陵王参军。沈攸之起兵至夏口，度登陴拒之，后人遂以名楼。

和丰楼　在县东南，旧名“高楼。” 宋淳熙间毁，总管刘邦翰重建，改名“楚楼。” 在平湖门外，宋绍熙间建。

孟宗宅　在“旧武昌卫” 左。

李北海宅　今为“修净寺。”

太白堂　，李青莲《读崔司勋黄鹤楼诗》阁笔之处。明邑令徐日久建。

竹鸡堂　元末，土人掘地得碑，镌“竹鸡堂” 三字，东坡书，久废。

四贤堂　在府学。宋嘉定中，教授石继伦建，以祀周子、二程子、朱子。

“李白讲书堂　” 在城南三十里。

石镜亭　在黄鹤楼西，临崖旧有石如镜，宋贺铸有诗，明初为亭以表之，今废。

吕仙亭　即仙枣亭遗址，景泰四年重建。相传亭前枣树忽有实如瓜，太守令小吏往视，小吏窃啖之，遂仙去，后人因亭焉。今仍名“仙枣” ，在黄鹤楼东。

压云亭　在黄鹄山。元世祖常驻此。至正间，建“广永” 亭　，在黄鹄山顶。

江汉亭　在府倅厅。宋张栻《记》。张芸叟《南迁录》有云：“鄂倅公宇，因古城为亭榭，俯瞰江汉。” 乖崖亭　，在布政司内，宋李焘设张忠定像祀之，有记。

封建亭　在城南梅亭山。明太祖既降陈，理驻跸于此，得使报，生六皇子。太祖喜曰：“他日以此子王楚。” 及封王，议，齐宝三铸不成，因悟曰：“朕昔驻梅亭，有言其王楚乎？” 一铸而宝成。遣赍御制祝文，祭告封内山川，勒碑建亭。

达摩亭　在金口下龙床矶上，前有大银杏树二株，相传即“折芦渡江处。”

涌月台　在黄鹤楼旁，三字石刻。相传“涌月” 二字曹操笔，非也。按：操未尝至鄂，不应有书，且“月涌大江流” ，是取唐少陵句，必唐宋后人为之。《一统志》：汉阳凤栖山下有涌月亭，宋黄清老建，石上有“涌月” 二字。或云后人移置于此而添台字耳。今“涌月” 二字，石为一截，台为一截，益知是清老亭中物。操书之谬，不辩自明矣。

郊天台　在城东十里，今名“磨儿山。” 相传昭烈祭天于此。

白阳台　在城北十里。旧《志》：“梁武攻郢城，遣唐修屯兵于此。”

龙床台　一名“凤凰窝” ，在高观山下，后辟作玉皇阁。明太祖纳降陈理时驻此，毁所献友谅镂金床。

北榭　在府署右，宋元祐间建，黄鲁直有诗。张公洞　在龙泉。相传张宣尉屯兵于此。磨剑池　在吕仙亭左。相传秦始皇磨剑处。仙桃迹　在黄鹄矶上，有三桃迹。

“岳松　” ，在洪山上，为武穆王手植。明季斧于贼，今复茂。

古无影塔　，在黄鹄矶上，高不三尺，题“古无影塔” 四字。至今日照西畔，而塔无影。

宝像塔　，在黄鹄楼前，元威顺王太子墓。宝通塔　，在洪山寺后。

镇水犀　一在平湖门外，名铁牛厂。一沈于水。元御书碑　在府学。元至顺间，御书“《远志》万里归程” 六字二碑刻欧阳元为赞。

武昌县

鄂县故城　，《水经注》云：“古岸有鄂县故城” ，盖旧樊楚也。

鄂王城　在县西南二里。楚子红封国城，今马迹乡有鄂王故城，《土俗编》以为故鄂城是也。吴王城　，在县东，周四百八十步，内有宫殿故址，今废。

吴大城　，《水经注》云：“城东故城，汉将军灌婴所筑，陶侃为刺史，理其地。” 又云：“吴王故宫，城前有御沟，后为天王庙，今废。”

黄石城　在县东。《江表传》云：“刘勋走入樊口，闻皖已没，及西塞将兵救皖，为孙权所破，遂奔曹公” ，即此。今废。

城塘县城　在县西七十里。隋末，县令义大暄置。旧有水塘，因名。今废。

梅城　在县西五十里。周一百五十五步，高一丈，居平川中一《土俗编》云：“黄武二年成之” ，今废。仵城　，在县西七十里，有元人余寿卿刻，西蜀李文祥书，樊西退叟作龙巢两殿碑。

临津门　在吴大城西北。《寰宇记》云：吴城有五门，西南一门谓之临津。宫城四门，一门在王城东，门东有墙如羊马城，名曰将军巷。疑当时宿卫周庐所在。又东即鸡鸣关，又东为闵家巷。武昌西门　，晋陶侃镇武昌，课种柳。都尉夏施夜盗柳为己种，侃问：“此西门柳何以盗种？” 尉惊怖谢罪。

南楼　旧安乐宫端门，又名“玩月楼” ，即今之谯楼。庾亮在武昌，与殷浩辈夜登南楼，据胡床谈咏竟夕，即此。今废。

卷雪楼　旧名亭，在县治北，明万历初，县令李有朋重修，改名“不尽亭。”

澄清楼　在县治城后。县令李有朋建。康熙九年，县令熊登复建，有《记》。

敕书楼　在县治仪门外东。明成化间，知县刘吴镗建，后改为“总铺。”

伏虎楼　、萃景楼　俱在西山左。

文峰楼　在县南二里文星塔旁。县令熊登建。拜郊台　在西山顶，吴王郊祀于此，故址现存。按《文献通考》：“孙权初称尊号于武昌，祭南郊，告天用黑牡，追王父坚为始祖配天。”

钓台　，《寰宇记》：“武昌城下有石，临江垂峙，四望极目。孙权驻兵于此，尝集群臣临台饮酒，大醉，使人以酒洒群臣，张昭谏止之。” 明成化初，江岸平沙忽高二三尺许，今壅没。台后石壁有“吕公洞” 三大字，今存。

凤凰台　在县东虎头山。吴王因凤凰见，筑台于此，召周瑜、鲁肃，以定建都之计。明万历初，知县李有朋建塔。

吴王故宫　，张文潜《赋》云：“登西山之故墟，吊西门之衰柳。是吴王之故宫兮，昔仲谋之所有。” 今不存。

安乐宫　基在吴王城内。吴缮丹阳南宫，谓之安乐宫。后诸葛恪更起门殿，为《迁都记》，谓之“西宫。” 旧传宫瓦皆沈泥为之，可为砚，一瓦值百钱，今亡。

“避暑宫　” 即西山寺，一名“圆通阁” ，吴王避暑于此。宫前有《银杏树》二株合抱，大可十围，苍翠拂云，阴凉蔽日。每年结实，左稀则右密，左密则右稀。明末毁折无存。

太极殿　，在安乐宫前，孙权南郊即位，还陞此殿。东有方池，又有礼宾殿故址，今不知所在。鸡鸣阙　，在宫城东。

松风阁　在西山寺后。宋黄庭坚建，后废。康熙间，县令熊登重建。

观音阁　在龙蟠石上

九曲亭　宋苏子瞻建，后重建，改“最乐亭” 、“怀坡亭” 、“怀苏亭” 不一。顺治间，县令徐翀重修。

解剑亭　在县东北江次，与五洲相望。昔伍员渡江，解剑谢渔父于此。

广燕亭　在樊山东。唐广德中，县令马珦建，取谢元晖“樊山开广燕” 句，今废。

殊亭　在县后山巅，马珦建，元结《记》：“取其才殊人殊形殊亭，又殊意。” 今废。

杯亭　在郎亭山。元结为杯尊作亭，因名，今废。怡亭　，在郎亭山下。亭废有石篆书云：怡亭裴鸥，十夫亭之李阳冰，石夫篆之裴虬，养夫铭之陇西李莒书石刻。称为三绝。见存。按《欧阳集》铭在武昌江中，有小岛亭在其上，铭刻于岛石。思乐亭　在棂星门聪明池上。元至正五年建，今废。

中允亭　在金牛镇南十里张舍人宅基。沈存中《笔谈》云：“武昌张鄂登进士第，除中允，创伯履亭　” ，在寒溪寺西。宋宣政间，范侍郎谪黄州，游武昌，作亭以其字名。今废。

寿井亭　在县南。元至正达鲁花赤铁山、县令王文贲建，今废。

“寻梅” 亭　在西山后，今废。

半山亭　在西山中，今废。

望楚亭　在西山试剑石侧。明正德中，副使恽巍舟经江上，览胜创建。今废。

三贤亭　在西山寺后。嘉靖初，知县许穑卿建。

祀陶侃、元结、苏轼，今废。

“惠民” 亭　在县治北门马头上。

半壁亭　在县治虬龙山城上。明崇祯末，知县邹逢吉建，题为“云中半壁。” 有联云：“环眉千嶂古；绕膝万家熙。” 今废。

陶侃“读书堂　” “在寒溪寺后” ，今废。

“吴王读书堂　” 在寒溪山间，今废。

岁寒轩　“在县北” ，俯瞰大江，今废。

陶公宅　在县西北，后为罗汉院。《武昌记》曰：“陶侃宅地中有黑石，中坳如樽，唐孟仕源命为杯。” 樽旧有碑，今废。

淳老庵　在寒溪寺旁。宋宣政间，江西帅吴处厚从范坦游，建“淳老庵” 今废。

隋文帝舍利石塔　在县东十里。《胜缘寺记》：“文帝以如来感应舍利，分布天下，建塔百所。此为第二。”

文星塔　明嘉靖初，教谕朱瓒筑，后废。康熙七年，县令熊登重建。

凤凰台塔　明县令李有朋建，今存。

“金牛镇塔　市中” 石塔一座无考。

古烟墩二　，一在燕矶风火山顶，一在屏风矶山顶，俱滨江。相传陈友谅设，以燎望烽火。或云三国时已有，无可考。

三十六墩　在县南二里。俗云“曹操疑冢” ，非也。或孙吴时为之。又云：武昌地形如荷叶托珠，孙吴为此，盖像之耳。或又云“孙吴宫中宫女站立之所。” 俱无足据。

吕公洞　，在大江滨，有石刻“吕公洞” 三字，左右有石勒。

“吴老洞　”，在西山背，今为土。𡌧瓜圻，　在县西五十里。吴王种瓜于此，有送瓜沟，今名为“宋家沟。”

嘉鱼县

白面山邑址　：县治旧在鱼岳山东南。唐保大十一年，罹兵患，徙于白面山，即今之“白云山” 也。宋平江南，百姓安堵，还旧治。今废址现在。沙阳城　在县东北里许，无考。

吕蒙城　，在县西八十里。孙权征长沙时城此，今无考。

岳公城　，在县东北四十里。岳武穆困杨幺城，此今无考。

晚泊亭　在鱼山驿边，为迎送之所。宋淳熙十三年，晁令立。嘉泰四年，县令柴景望重修。后因岸圮，县令朱镗迁立。取少陵“喧哗阅使星” 之句，更名阅星亭，久废。

观德亭　在射圃内。明洪武间，县尹吴文起立，久废。

落星亭　在文庙大成殿东，久废。

仰高亭　在大成殿后，龙潭山顶，明正统十三年建。

威凤亭　在凤凰山演武亭旧址。康熙八年，县尹李世锡建。

祭风台　在赤壁相邻。山顶有台，诸葛武侯祭风于此。

赤壁　，去县西南八十里，与乌林相对，即周瑜败曹操故处。削壁面西，上有《赤壁》二字。

《望夫石　》山顶一石，上有足迹，俨如妇趾。世传夫役于外，其妇登山盼望，故名。

拄杖孔　在县东阴山顶上。世传葛仙翁尝立其巅，杖拄石开，即成石窟，水清不溢，居民争取以疗疾。今止干窟，因男女混淆，遂绝。

文庙古松　，元主簿狄忠手植。明初尚馀百株，后渐摧折，仅存数十。邑绅熊开元“字《雨山》者，复手植多株，今颇畅茂。”

古柏　，止一株，在城隍庙，约可十围，始植不知何代，明末枝叶尽凋，岁馀复生，今青葱如故。太平城　，吴孙权遣鲁肃征零陵，于此筑城。虞帝庙　，《通志》载“至元间监县帖木儿创建，在龙翔山西，舜南巡，驻跸于此。” 又云：“在县治有断碑，载及二妃事，其字漫漶不可考，今俱废。” 窦参读书堂　，在河东浒，参为宋宰相。《通志》载参宅在石相寺。参未第时。读书于此山神告当贵。后如其言。因舍宅为寺。

冯京读书宅　在县北西头村。

赵葵故宅　在县治西梅隐坊。葵为宋制置使，葵父方宦于蒲，生葵于此。

廖明略读书轩　，在凤凰山。明略，为宋学士。周登仕读书斋　，在新溪，登仕为宋进士。“竹溪堂　” ，宋苏东坡书额，在竹山洞。

魏观读书亭　在蒲首山。观为明祭酒。

葛仙山　即丫髻山。晋葛洪拜勾漏令，弃官修。

道处

咸宁县

成山古寨　在县西五里。周十馀里，四面峭壁，惟一径可入。宋建炎间，民聚粮保守，贼不能攻。永安楼　在周堤上。周曰庠建，后废。康熙四年，县令何廷韬重建。

冷然馆　去城西南半里。明万历间，邑人孟养蒙建。

读书台　在相山旁。宋三元冯京读书处，今废。其下为“金莲池。”

“望亲台　” 在寓仙洞岭上。

拨云台　在上十一都，有寺。

潜山　在下十三都。宋冯京年方弱冠，读书台上，戏与同人窃寺僧犬食之。僧讼之，县令一见知为非常人，谓曰：“汝作《偷狗赋》，佳即贷汝。” 公援笔立就，中有警句云：“僧惟不静，狗亦当偷。团饭引来，喜掉续貂之尾；索绹牵去，惊回顾兔之头。” 令击节叹赏，延之上座曰：“此雕龙才当大魁天下。” 明年果首选。公登第后，建精舍于寺上，遗址犹存。

钟台山　，即桃花尖，在县东南六十里，上有石室、石钟、石台，钟或时自鸣。旧有修静寺，李北海读书其中，杜工部屡以诗寄之。

葛仙崖　在潜山。《抱朴子》葛洪炼丹其上，石灶犹存。

《𬞟花溪　》，洪崖先生炼丹其中，常有老姥采𬞟于此，问之，曰：“吾鲍姑也。” 忽不知所之。

金莲池　在相山上，即枢密居第遗址。冯京以太子少师致仕，池中植莲，因以名焉。今废为学田。

崇阳县

黄巢城　，在县西七十里白沙岭上。

清远楼　在十字街中。今废。

得月楼　在文昌宫隽水畔。明天顺间，府丞万璋建，今废。

甘雨楼　明县令强兆龙建，初在北门外，后移崇阳门内。

天风阁　“在县后” ，今废。

崇经阁　，在教谕廨左，中丞饶天民“记” ，今废。慈民阁　，在岩头寺。《李公书》。

遗文堂　在灌溪寺书堂之右。有唐元和中敕徐浩写《金刚经碑》、学士赵麐《开山碑》、宋黄山谷书《山居诗碑》，后皆侵失。生员陈云鸾呈论不获，补以白石一片，而徐、黄二公之迹荡然矣。愚翁亭　在县东南七里，唐隐士高骧建，今废。北峰亭　原名“十丰” ，在北城外，宋建。张忠定公一日笞市中卖菜人于此，后圮任希夷、陈仲微重建。以岁七月二十六日，率士民命祭焉。遵成都仙游故事。刘信题曰“北峰亭” ，有记。复圮。

皇清顺治十七年，贺人龙以亭有《系于学宫重建，令》

邑庠丁世美督其工，祀邑人知府孙𬭎所塑《奎星》像于其上。

南峰亭　在县西，宋建，今废。

香雾亭　在县后。宋张咏建，任希夷重建。绿野亭　在县圃之东北角。张咏建，今废。春草亭　在政成亭侧。宋蔡观建，扁曰“蘸绿” ，陈仲微改“春草亭。”

美美亭　在上津台之顶。一山突兀，下临隽水，遥岑四环，风景明秀。张咏建，今废。

“尘外” 亭　在县圃南，蔡观建。

达泉亭　在西城外五里，邑人徐梦鼎建，杨起莘《记》。

政成亭　在《春草亭》侧，今废。

秀穹亭　在南峰亭处士山家外。古木百株，藤萝缭绕，下横醉石，曰“醒心处” ，明醉宜卧也。盟鸥亭　在美美亭下溪旁，今废。

钓雪亭　在美美亭下。有石屹立，下临深渊，上平坐钓。俱宋陈仲微建，今废。

咏归亭　在儒学前，下临隽水。宋魏济建，今废。问津亭　在朱紫桥畔。元宣差普颜忽都鲁建。息肩亭　在县内佛岭上。今孝廉潭琳重修。静思亭　在县治后。明洪武初顾华建，今废。飞翠亭　在土门界。石路崄巇，刘日孚凿平五里许。崇祯间，知县徐应问砌石为关门。

状元书院　遗址在中洲状元李政茂读书处。冰壶道院　在官塘南，旧有馆驿曰“桃溪馆” ，后加缮治，易今名。扁于正厅径门扁曰“一川风月” ，又作亭池中，扁曰“水香亭。”

“花村　” ，在西门外，桐柳夹道，出旧儒学前。“春谷园　” ，在美美亭畔。

长松径　，在灌溪寺前。唐克符别号“纸衣道者。”

访智闲禅师，为之种松于此。严士贞诗“长松尽是克符栽” 是也。

“桑枣园　” 在演武场前。

《处士山家　在南峰亭左径出北峰亭》种梅，夹道环岭。

《渔郎仙路　》，在南峰亭右。取径高低三曲，由白云芳草而出。陈仲微种桃夹道绕池。

白云芳草　，渊海亭址。浚池种莲扁今名，取王元之《送乖厓出宰序》语。月池云阶　与美美亭对峙，环溪种梅三百馀株，取坡公放翁诗名之。寺丞陈之乘为记。“月明风露　” 在北峰亭。高台远眺，置石栏石凳。宽闲之野　在南北二峰之间，四望尽见环邑之山。

《四时佳兴　》，在《天风阁》。

“江海心　” 在甘棠桥里。

通城县

雨坛　在县南三里。锡山之巅有石碑，岁旱于此祷雨有应。

子磐幕　在县东南五十里幕阜山之巅。吴太史慈为建昌都尉，拒刘表，从子磐于此建营幕，故名。宋许元信有诗云：“山悬翠幕几千丈，我拟山头即天上。扪萝蹑磴到山巅，犹如平地上青天。始知天高应无极，幕阜苍苍一拳石。洞庭八百古所传，对此遥看一镜圆。当初再上三千丈，那知天下有山川。”

石塔　在县北一里星华桥侧。昔僧满大师所建。

仙翁石　在县南五十里黄龙山之巅。相传葛稚川修炼于此，未就而去，至今药炉丹灶尚存。傍产奇竹数根，风来自为扫坛。井中有二黄鱼，岁旱祷之则应。吕纯阳有诗云：“山高一千八百丈，太元二十五洞天。落花飞出水冲石，翠帐拨开风卷烟。金鲤一双游碧沼，石田三亩产红莲。我来绝顶无他事，为访仙翁葛稚” 川。

龙印石　在县西四十里，有龙印之迹。

黄太石　，在县东十五里。相传有仙人黄太，尝坐炼于石上。

仙棋石　在县东三十五里。相传有二仙人围棋石上，至今棋迹显然。

石龙　在县西二十里。巉岩怪石，远望若龙。风孔岩　在县西三十里四脚岭之巅。昔风孔大仙于此得道，其中可容四十馀人。

破石垄　在县东十五里。道旁一巨石，中裂一缝，竹木生焉。

箬姑尖　在县西三十里。山顶有三石仙人，云起夕必有雨。

丈鼓塘　在县北十里，形肖丈鼓，为崇、通之界。《兴国州》

伍子胥营　在州南九十里阖闾山。《武昌记》云：“吴王阖闾与楚相持，子胥屯兵于此。”

孟嘉宅　在州西南九十里。

川上楼　在州东富川门上。明正德间建，郡守梁之祯鼎新为三层。

南薰楼　“在州南” ，郡守周鹏建。

富池驿楼　。御史成，始终登楼玩月，有《回文诗》卷。雪楼　在东六十里黄龙洲上，宋时建，后洲沉而楼亦没。宋焦抑会试赴杭州，饯于楼上，有黄衣道人登楼执抑手曰：“子必中试。” 抑乃题词壁间：“轩冕傥来日，贵贱未分时。茫茫俗眼，却凭那个先知？惟有先生冰鉴，握手便开金口，许我步云梯。十载灯窗下，天不负男儿。酌” 流霞登卷雪。觉天低，甘公灵迹。至今血食大江湄，愿借阴兵百万。助我胸中英物。笔下走如飞，斫折蟾宫桂。罗袖惹香，归后，果登第。

望云阁　宋知军刘蒙之建，久废。

怀坡阁　在富川堤上。苏东坡自黄来访李仲览，留其家。后仲览登第，因湖筑室，号“怀坡阁” ，画东坡像于其上。

在兹阁　原名“文在” ，华亭董其昌书额，为易今名，今废，基存。

政和堂　“在《沧浪亭》” 南，今废。

十咏堂　在沧浪亭北。庆历中，王珙出守是郡，作《望江南十咏》。绍兴间，知军黄仁荣建堂，取“十咏” 名之。

谋野堂　，王梅溪云：“兴国江山，似杭之西湖。” 堂在州宅后，富于观览。予赴夔门，张使君采开宴于此，今废。

湖山堂　在公堂后，今废。

云水草堂　在州后莲花池际，与“沧浪亭” 对。郡守周鹏建，今废。

沧浪亭　旧在政和堂后，郡守周鹏重建于莲花池内，复筑桥数架，与“云水草堂通。”

释心亭　在治西，久废。

恩波亭　在放生池桥上。旧有澄心亭，郡守张采易以棠阴，张釜易名“恩波亭” ，为放生之所。“鉴湖亭　” 在治西福圣寺后岭上，今废。

冰壶亭　在永兴县治后山之巅。

去思亭　在治西，为郡守樊继建。

苍云亭　在州东六十里罗汉寺前。古桧大数十围。知军李寿朋结亭其傍，扁今名。取东坡有“老桧郁郁似苍云” 之句。江湖清思亭　在便民仓北。郡守周鹏建，今废。芭蕉亭　在分司衙后。汪司马道昆过此，有“帘卷小山抬桂树，亭通乳燕覆芭蕉” 之句。

梅山　范纯仁，“己酉孟冬书。” 二字纵横各五尺，在沙村江畔石壁上。

墨池　，在西南八十里锺山上。其水墨色，相传锺繇学书于此。《九域志》亦云。

《孝经碑　》，在儒学戟门内，宋高宗真草御书《三绝碑　》。东坡謪黄州来访，李仲览为书范文正公所作《狄梁公碑》，刻于学宫，时号“三绝。” 以狄公之忠，范公之文、苏公之字，故名。

古柏　，在旧礼殿右，高数丈，围三尺，枝叶婆娑。宋乾道庚寅年植也。

大冶县

谢将军庙址　在县治后冈。世传为晋谢文靖公之后。将军驻军武昌，调署饶州国练使。宋开宝间，战没于齐安。江夏之民德之，为立祠祀焉。读书堂　在灵峰山，世传东方朔读书处。“灵妙堂　” 在书堂山。东方朔二子，曰灵子、妙子，于此读书。有灵子寺、朱盆石。

“元结书堂　” 在回山上。

“止斋书堂　” 在崇虚观。以上俱久废，仅存遗址。“白莲阁　” 在东方山白莲池上，今废。

木犀亭　在磁湖江上，吴审理所居故基。《李传铭》曰：“瑶山之下，香满其亭；山巅水涯，兰馥麝芬。” 今废。

占胜亭　在县南湖上。有王阜寿诗，今废。元真子钓台　在道士洑矶，唐张志和隐处。醉吟窝　在瑶山江上，有隐士居之。石上《小勒》云：“大江之滨，巉岩百尺，有《卷斯》阿，隐者盘旋，宾为憩息，真乐攸全。” 馀多剥落。

蕲竹山场　在道士洑西。世传宋太保吕文德种竹所。

青山场　五代时南唐建炉冶，今废。

苏石公　在磁湖江上，《二苏诗刻》犹存。

金井　在县前金湖中。世传有古“淘金井。” 银场　，在县西十里。元时江西陈提举开炉煎银。后兵变，炉户散亡，银矿无出。

铜矿　旧《志》：白雉山南产铜，晋、宋、梁、陈采矿煎炼金。山麓土墩，俗谓之铜灶者，其遗迹也。铁冶所　，在县东二十里，地名安田炉。洪武初建设，旋罢。

铁山炉　在铁山下。宋于此置炉煎铁，遗滓尚存。

《昭济龙王庙碑　》蛟潭之上有碑记，略云：“县治东五里有水溟深不可测，前抚秀峰平湖，后拥长林翠竹，厥境幽閴，名金水潭。父老相传，下有神龙居焉。”

《异泉碑　》元《次山铭》，颜鲁公书。明嘉靖中，王世贞为邦伯，檄武昌令榻印，令以车辗石送之，其石遂碎。

通山县

文昌阁　在县治东关外。明万历中，知县丘献可建。

皇清知县任锺麟重建，刊刻《化书》，藏板于阁上。扁曰：

紫极

奎光阁　在县治西关外。

皇清知县任锺麟建。

乖厓读书堂　在县南三十里。宋张咏号乖厓，为崇阳令，筑室读书于此，扁曰“休心。” 其址及钓月台犹存。

张平子宅　，在城南。张衡号“平子” ，西鄂人。此其开凿之所。

爱山堂　在县治西。宋绍兴间，顾县令立。“青云馆　” 在县治西北。明弘治间，县令秦初建，为迎送科举之所。今废址存。

宿云亭　在县后，宋时建，今废。

翠屏亭　在县后，宋建，今废。

劝农亭　在县西二里新牌楼山麓。明弘治己卯建。

飞仙亭　在九宫山。元赵孟𫖯有诗。

《醉云亭　》在白鹤山。朱廷辅建。

《步虚亭　》在翠屏山，县令夏纪建。

《炯然亭　》：在翠屏山麓。侍郎朱廷立建。

去思亭　在白鹤山麓，为兴国知州杨士元立。预备亭　在县东北六里。县令张书绅建，今废。两岸行窝　在九宫山上。侍郎朱廷立建。炼丹池　在九宫山上南岩。昔陶、姚二仙，避秦之乱，觅九宫深处，曰“以炼丹为务。” 今故址犹存。